جابز نها ؤرئشتن د هئن هنی رئت وه آتاری. کار وه راس کردن یه گل صفه کلیت برق دونسمنی سی یه گل بازی سی شرکت آتاری (وه نومBreakout) بی. د اساس گوته نولان باشنل یه گل جاییزه ۱۰۰ دلاری سی هر تاشسنی که د کنشتیاری راس کردن د دسگا اصلی پاکسا بی می دئن. استیو که دل رئتی ای و دونسمنی کمی دباره راس کردن مداریا برق دونسمنی داشت ، وا استیو وزنیاک قراری نیا که ار وزنیاک بتونه مداری نه و انازه کمترونه تاشسه راس بکه، جاییزه ای که د آتاری می ئرن مینجا خوشو بهر بکن. ای پروجه انجوم گرت و وا یه که دیوونداریا آتاری فره گیج بیین، وزنیاک تونس انازه تاشسه یا وه کار گرته بیه د دسگا نه برسونه وه 50 گل. د بدبختی، وزنیاک راس کردن ای تاشسه یانه جوری کؤچک کرده بی که راس کردن دسگا نهایی د ری خط ری یک راس کردن او گات انجومشیو بی ولی وا یه، جابز د وزنیاک گوت که آتاری تئنا 700 دلار جاییزه سی ای کار گرته(ولی آتاری همه ای جاییزه نه که 5000 دلار بی دئه بی وه جابز) و اوسه جابز د وزنیاک گوت که نصم ای جاییزه نه یئنی 350 دلار نه ؤرداره. وزنیاک نها فئمسن ای جریان، د یه گل نهاپرسایشت گوت که ای جریان یه گل جریان کؤچک بیه و ار جابز راستش وه مه نگوته سی یه بیه که ای پیل نه میهاسته.